Mi id-nessuqel timsirin-agi n tselselkimt, nufa-d kra n wuguren deg uxeddim, imi aṭas n wawalen ur d-asen-id nufi ara inumak, acku tuget deg-sen (ayen yerzan ammud-nneɣ) d awalen igraɣlanen n tusna-agi, ayen i d-aɣ yeǧǧan ad nesemres yiwen seg uskir (procédé) n tsuqilt, imi nerra tiɣri i wawalen ireṭṭalen s sin leṣnaf-ines (Amarḍil azɣaray emprunts externes, akked umarḍil agensay emprunts internes), d acu kan nekni deg teslaṭ-agi neddem-d ireṭṭalen berra n tutlayt, anda neɛreḍ ad nessegzi amek almi, ttusmersen deg tmaziɣt, ayadra kecmen deg tutlayt, neɣ mazal ; lḥan akken iwata neɣ ur lḥin ara..